CELEX: 52011PC0518
Language: ro
Date: 2011-08-30
Title: Propunere de REGULAMENT AL CONSILIULUI de instituire a unui sistem comunitar de înregistrare a transportatorilor de materiale radioactive

|
			
		
		
		52011PC0518
		
			Propunere de REGULAMENT AL CONSILIULUI de instituire a unui sistem comunitar de înregistrare a transportatorilor de materiale radioactive /* COM/2011/0518 final - 2011/0225 (NLE) */
			
				
		
		
			
			   	EXPUNERE DE MOTIVE

1.                      
JUSTIFICARE ȘI OBIECTIVE

La nivel european, în cazul transportatorilor
de materiale radioactive se aplică legislația privind transporturile,
în temeiul Tratatului privind funcționarea Uniunii Europene (TFUE),
și legislația referitoare la aspectele specifice radiațiilor,
inclusiv la protecția sănătății lucrătorilor
și a populației, în temeiul Tratatului de instituire a
Comunității Europene a Energiei Atomice (Euratom).
Legislația în temeiul TFUE a fost
simplificată prin Directiva 2008/68/CE a Parlamentului European și a
Consiliului din 24 septembrie 2008 privind transportul interior de mărfuri
periculoase, prin gruparea tuturor modurilor de transport intern.
Directiva 96/29/Euratom a Consiliului din 13
mai 1996 stabilește normele de securitate de bază privind
protecția sănătății lucrătorilor și a
populației împotriva pericolelor prezentate de radiațiile ionizante.
În conformitate cu articolul 30 din tratat, aceste „norme de bază” înseamnă:
(a)              
dozele maxime admise în condiții de securitate
suficientă;
(b)              
expunerile și contaminările maxime
admise;
(c)              
principiile fundamentale de supraveghere
medicală a lucrătorilor.
În conformitate cu articolul 33, statele
membre stabilesc dispozițiile adecvate pentru a asigura respectarea
normelor de bază.
Pentru a asigura protecția
sănătății lucrătorilor și a populației
și pentru a-și orienta mai bine acțiunile,
autoritățile statelor membre trebuie să știe care sunt
persoanele, organizațiile sau întreprinderile care trebuie supuse
controalelor. În acest scop, articolele 3 și 4 din directivă
solicită statelor membre să supună anumite practici care
implică un risc datorat radiațiilor ionizante unui sistem de
raportare (notificare) și autorizare prealabilă sau să interzică
unele practici.
Directiva 96/29/Euratom se aplică tuturor
practicilor care implică un risc datorat radiațiilor ionizante emise
de o sursă artificială sau naturală de radiații, inclusiv
transportului.
Deoarece transportul este singura
practică „mobilă” și având în vedere că operațiunile
de transport au deseori un caracter transfrontalier, un transportator poate fi
nevoit să urmeze aceste proceduri de raportare și autorizare în mai
multe state membre. În plus, statele membre au implementat aceste proceduri în
cadrul unor sisteme diferite, mărind astfel complexitatea
operațiunilor de transport ca atare.
Prin urmare, înlocuirea acestor proceduri
naționale de raportare și autorizare cu un sistem unic de
înregistrare pentru practica transportului va contribui la simplificarea
procedurii, la reducerea sarcinii administrative și la eliminarea
barierelor la intrarea pe piață, menținând în același timp
nivelurile ridicate de radioprotecție atinse.
Prezentul regulament înlocuiește
sistemele de raportare și autorizare create de statele membre prin punerea
în aplicare a Directivei 96/29/Euratom a Consiliului cu o înregistrare
unică. Regulamentul instituie un sistem european de înregistrare a
transportatorilor. Transportatorii trebuie să depună cererile prin
intermediul unei interfețe web centrale. Aceste cereri vor fi examinate de
autoritatea națională competentă în cauză, care va elibera
înregistrarea dacă solicitantul satisface normele de securitate de
bază. În același timp, sistemul oferă autorităților
competente o mai bună imagine de ansamblu asupra transportatorilor care
își desfășoară activitatea în țara lor. La momentul
intrării în vigoare a prezentului regulament, sistemul trebuie să fie
disponibil, testat și funcțional.
Regulamentul adoptă o abordare
graduală, excluzând de la procedura de înregistrare transportatorii care
transportă exclusiv „colete exceptate”. Pe de altă parte,
regulamentul lasă la latitudinea statelor membre adăugarea unor
cerințe de înregistrare suplimentare pentru transportatorii de materiale
fisile și puternic radioactive.
Celelalte acte legislative comunitare și
normele internaționale care privesc protecția fizică,
garanțiile și răspunderea terților se aplică în
continuare. Acest lucru este valabil, în special, în cazul Directivei
2008/68/CE.

2.                      
TEMEI JURIDIC

Dispozițiile prezentului regulament sunt
legate de normele de bază privind protecția
sănătății lucrătorilor și a populației. În
consecință, temeiul juridic ales este Tratatul de instituire a
Comunității Europene a Energiei Atomice, în special articolele 31
și 32.

3.                      
SUBSIDIARITATE ȘI PROPORȚIONALITATE

Principiul subsidiarității se
aplică în măsura în care propunerea nu intră în competența
exclusivă a Comunității. Deoarece competențele legislative
ale Comunității în temeiul titlului II capitolul 3 din Tratatul
EURATOM au un caracter exclusiv, acestea nu sunt supuse principiului
subsidiarității.
Proporționalitatea este, de asemenea,
asigurată. Mecanismul propus atinge, conform evaluării impactului
efectuate în etapa de pregătire, un echilibru judicios între
protecția eficace a lucrătorilor și a populației în cursul
operațiunilor de transport, interesele legitime ale părților
implicate și interesele statelor membre. Opțiunea preferată
reprezintă, în primul rând, minimul necesar pentru a realiza în mod
eficace obiectivele stabilite, menținând, în același timp, costurile
în limite rezonabile.
2011/0225 (NLE)
Propunere de
REGULAMENT AL CONSILIULUI
de instituire a unui sistem comunitar de
înregistrare a transportatorilor de materiale radioactive
CONSILIUL UNIUNII EUROPENE,
având în vedere Tratatul de instituire a
Comunității Europene a Energiei Atomice, în special articolul 31 al
doilea paragraf și articolul 32, 
având în vedere propunerea Comisiei,
elaborată după obținerea avizului unui grup de persoane numite
de către Comitetul Științific și Tehnic,
având în vedere avizul Comitetului Economic
și Social European[1],
având în vedere avizul Parlamentului European[2],
întrucât:
(2)              
Articolul 33 din tratat solicită statelor
membre să stabilească dispozițiile adecvate pentru a asigura
respectarea normelor de securitate de bază privind protecția
sănătății lucrătorilor și a populației
împotriva pericolelor prezentate de radiațiile ionizante.
(3)              
Normele de securitate de bază sunt stabilite
de Directiva 96/29/Euratom a Consiliului din 13 mai 1996[3].
Directiva respectivă se aplică tuturor practicilor care implică
un risc datorat radiațiilor ionizante emise de o sursă
artificială sau naturală de radiații, inclusiv transportului.
(4)              
Pentru a asigura respectarea normelor de bază,
este necesar să se stabilească ce persoane, organizații sau
întreprinderi trebuie supuse controalelor de către autoritățile
statelor membre. În acest scop, Directiva 96/29/Euratom solicită statelor
membre să supună anumite practici care implică un risc datorat
radiațiilor ionizante unui sistem de raportare și autorizare
prealabilă sau să interzică unele practici.
(5)              
Deoarece transportul este singura practică
având un caracter transfrontalier, transportatorilor de materiale radioactive
li se poate cere să se conformeze cerințelor legate de sistemele de
raportare și autorizare din mai multe state membre. Prezentul regulament
înlocuiește aceste sisteme de raportare și autorizare din statele
membre cu un sistem unic de înregistrare valabil în întreaga Comunitate
Europeană a Energiei Atomice (denumită în continuare „Comunitatea”).
(6)              
Pentru transportatorii aerieni și maritimi
există deja astfel de sisteme de înregistrare și certificare.
Regulamentul (CEE) nr. 3922/91 al Consiliului din 16 decembrie 1991 privind
armonizarea cerințelor tehnice și a procedurilor administrative în
domeniul aviației civile[4]
prevede că transportatorii aerieni au nevoie de un certificat specific de
operator aerian pentru a putea transporta mărfuri periculoase. Pentru
transporturile pe mare, Directiva 2002/59/CE a Parlamentului European și a
Consiliului din 27 iunie 2002 instituie un sistem comunitar de
monitorizare și informare privind traficul navelor maritime[5]. Se
consideră că certificatele eliberate de autoritățile
aeronautice civile și sistemul de raportare pentru navele maritime pun în
aplicare în mod satisfăcător cerințele de raportare și
autorizare prevăzute de Directiva 96/29/Euratom. În
consecință, nu este necesară o înregistrare a transportatorilor
aerieni și maritimi în temeiul prezentului regulament pentru ca statele
membre să poată asigura respectarea normelor de bază în aceste
moduri de transport.
(7)              
Transportatorii de materiale radioactive sunt
supuși unui număr de cerințe ale legislației Uniunii
și legislației Euratom, precum și unor instrumente juridice
internaționale. Regulamentul Agenției Internaționale pentru
Energie Atomică (AIEA) privind transportul în siguranță al
materialelor radioactive nr. TS-R-1 și Regulamentele modale privind
transportul mărfurilor periculoase continuă să se aplice direct
sau sunt implementate de statele membre în temeiul Directivei 2008/68/CE a
Parlamentului European și a Consiliului din 24 septembrie 2008 privind
transportul interior de mărfuri periculoase[6] pentru transporturile rutiere, feroviare
și pe căile navigabile interioare. Dispozițiile directivei respective
nu aduc însă atingere aplicării altor dispoziții în domeniile
securității și sănătății la locul de
muncă și protecției mediului.
ADOPTĂ
PREZENTUL REGULAMENT:
Articolul 1
Obiect și domeniu de aplicare
(1)              
Prezentul regulament instituie un sistem comunitar
de înregistrare a transportatorilor de materiale radioactive, care
facilitează sarcina statelor membre de a asigura respectarea normelor de
bază, stabilite de Directiva 96/29/Euratom, privind protecția
sănătății lucrătorilor și a populației
împotriva pericolelor datorate radiațiilor ionizante.
(2)              
Prezentul regulament se aplică oricărui
transportator care transportă materiale radioactive în interiorul
Comunității, din țări terțe către Comunitate
și din Comunitate către țări terțe. Prezentul
regulament nu se aplică transportatorilor care transportă materiale
radioactive pe calea aerului și pe mare.
Articolul 2
Definiții
În sensul prezentului regulament:
(1)              
„transportator” înseamnă orice persoană,
organizație sau întreprindere publică ce exercită practica de
transport de materiale radioactive, prin orice mijloc de transport, în
Comunitate, inclusiv transportatorii care desfășoară
activități pe baza unui contract de închiriere sau contra cost; 
(2)              
„autoritate competentă” înseamnă orice
autoritate desemnată de statul membru pentru a îndeplini sarcini în
conformitate cu prezentul regulament;
(3)              
„transport” înseamnă toate operațiunile
de transport de la locul de origine la locul de destinație, inclusiv
încărcarea, depozitarea în tranzit și descărcarea materialelor
radioactive;
(4)              
„materiale radioactive” înseamnă orice
material care conține radionuclizi și la care atât concentrația
de activitate, cât și activitatea totală în lot depășesc
valorile specificate la paragrafele 402 – 407 din Regulamentul AIEA
privind transportul în siguranță al materialelor radioactive nr.
TS-R-1, Cerințe de securitate, 2009, Viena;
(5)              
„mărfuri periculoase - materiale
radioactive cu risc înalt” înseamnă materiale radioactive care pot fi
utilizate în acte teroriste în alt scop decât cel prevăzut și care pot
produce, ca urmare, consecințe grave, precum pierderi de vieți
omenești în masă sau distrugeri în masă, astfel cum sunt
definite în apendicele A.9. la IAEA Nuclear Security Series No.9 „Security
in the Transport of Radioactive Material” (AIEA, Securitate Nucleară,
Seria nr. 9, „Securitatea în transportul materialelor radioactive”) Viena,
2008; 
(6)              
„colet exceptat” înseamnă orice colet al
cărui conținut radioactiv permis nu depășește
nivelurile de activitate prevăzute în secțiunea IV tabelul V din
Regulamentul privind transportul în siguranță al materialelor
radioactive nr. TS-R-1 sau o zecime din aceste limite, în cazul transportului
prin poștă, și care este clasificat ONU 2908, 2909, 2910 sau
2911; 
(7)              
„materiale fisile” înseamnă uraniu-233,
uraniu-235, plutoniu-239 și plutoniu-241 sau orice combinație a
acestor radionuclizi.
Articolul 3
Dispoziții generale
(1)              
Transportatorii de materiale radioactive trebuie
să dispună de o înregistrare valabilă, obținută în
conformitate cu articolul 5. Înregistrarea permite transportatorului să
exercite practica de transport în întreaga Uniune Europeană.
(2)              
Fiecare operațiune de transport trebuie
să fie însoțită de o copie a certificatului de înregistrare a
transportatorului sau de licența sau înregistrarea obținută în
conformitate cu procedura națională aplicabilă în cazul
transporturilor menționate la alineatul (3). 
(3)              
Un titular al unor licențe sau al unor
înregistrări valabile eliberate în conformitate cu Directiva 96/29/Euratom
pentru manipularea materialelor radioactive sau pentru utilizarea
echipamentelor care conțin materiale sau surse radioactive poate să
transporte aceste materiale sau surse fără a dispune de înregistrare
în temeiul prezentului regulament, dacă transportul este inclus în
licențele sau înregistrările pentru toate statele membre pe
teritoriul cărora se desfășoară transportul. 
(4)              
Cerințele naționale de raportare și
autorizare care se adaugă cerințelor prevăzute de prezentul
regulament se pot aplica numai pentru transportatorii următoarelor
materiale:
–     
materiale fisile, cu excepția uraniului
natural sau a uraniului sărăcit care a fost iradiat exclusiv într-un
reactor termic;
–     
mărfuri periculoase - materiale radioactive cu
risc înalt.
Articolul 4
Sistemul electronic de înregistrare a transportatorilor (ESCReg)
(1)              
Pentru supravegherea și controlul
transportului de materiale radioactive, Comisia instituie și menține
un Sistem electronic de înregistrare a transportatorilor (ESCReg). Comisia
definește informațiile suplimentare referitoare la ESCReg, precum
și specificațiile tehnice și cerințele acestuia.
(2)              
ESCReg acordă acces restrâns și securizat
la autoritățile competente ale statelor membre, la transportatorii
înregistrați și la solicitanți, sub rezerva dispozițiilor
relevante privind protecția datelor cu caracter personal stabilite, în
special, de Directiva 95/46/CE a Parlamentului European și a Consiliului[7].
Autoritățile competente au acces la toate datele disponibile.
(3)              
Comisia nu este responsabilă pentru
conținutul și acuratețea informațiilor transmise prin
ESCReg. 
Articolul 5
Procedura de înregistrare
(1)              
Un transportator trebuie să solicite
înregistrarea prin ESCReg.
(2)              
Transportatorul solicitant trebuie să
transmită formularul de cerere electronic prevăzut în anexa I,
completat.
(3)              
După completarea și transmiterea
formularului de cerere, solicitantul primește o confirmare de primire
automată, împreună cu un număr de cerere.
(4)              
În cazul în care solicitantul este stabilit în mai
multe state membre, cererea este prelucrată de autoritatea competentă
a statului membru în care solicitantul și-a stabilit sediul social.
(5)              
În cazul în care solicitantul este stabilit într-o
țară terță, cererea este prelucrată de autoritatea
competentă a statului membru prin care transportatorul
intenționează să intre pentru prima dată pe teritoriul
Uniunii.
(6)              
Autoritatea competentă a statului membru care
eliberează primul certificat de înregistrare a transportatorului este cea
care eliberează și noul certificat în cazul modificării datelor
în conformitate cu articolul 6. 
(7)              
În termen de opt săptămâni de la emiterea
confirmării de primire, autoritatea competentă eliberează un
certificat de înregistrare a transportatorului, în cazul în care consideră
că informațiile prezentate sunt complete și respectă
cerințele aplicabile prevăzute de prezentul regulament, precum și
Directiva 96/29/Euratom și Directiva 2008/68/CE.
(8)              
Certificatul de înregistrare a transportatorului
conține informațiile prevăzute în anexa II și este
eliberat sub formă de certificat de înregistrare standardizat, prin
ESCReg. 
(9)              
O copie a certificatului de înregistrare a
transportatorului este furnizată în mod automat prin ESCReg tuturor
autorităților competente ale statelor membre în care transportatorii
intenționează să opereze. 
(10)          
Dacă autoritatea competentă refuză
să elibereze certificatul de înregistrare a transportatorului pe motiv
că cererea este incompletă sau nu respectă cerințele
aplicabile, aceasta răspunde în scris solicitantului în termen de opt
săptămâni de la emiterea confirmării de primire. Autoritatea competentă
furnizează o declarație privind motivele refuzului.
(11)          
O copie a refuzului și a declarației
privind motivele acestuia sunt furnizate în mod automat prin ESCReg tuturor
autorităților competente ale statelor membre în care transportatorii
intenționează să opereze. 
(12)          
În cazul refuzului de a elibera certificatul de
înregistrare a transportatorului, solicitantul poate depune contestație în
conformitate cu dispozițiile legale naționale aplicabile. 
(13)          
Un certificat de înregistrare valabil este
recunoscut de toate statele membre.
(14)          
Certificatul de înregistrare a transportatorului
este valabil pentru o perioadă de cinci ani și poate fi reînnoit în
urma depunerii unei cereri de către transportator.
Articolul 6
Modificarea datelor 
(1)              
Transportatorul este responsabil pentru asigurarea
permanentă a acurateței datelor conținute în formularul de
cerere de înregistrare comunitară a transportatorului, transmis prin
ESCReg. 
(2)              
Transportatorul trebuie să solicite un nou
certificat în cazul modificării datelor conținute în partea A din
formularul de cerere de înregistrare comunitară a transportatorului.
Articolul 7
Asigurarea conformității
(1)              
Dacă un transportator nu se conformează
cerințelor prezentului regulament, autoritatea competentă a statului
membru în care a fost constatată neconformitatea aplică măsuri
de impunere în contextul cadrului juridic al statului membru respectiv, precum
notificări scrise, măsuri de formare și instruire, suspendarea,
revocarea sau modificarea înregistrării sau urmărirea penală, în
funcție de impactul neconformității asupra securității
și de antecedentele în materie de conformitate ale transportatorului. 
(2)              
Autoritatea competentă respectivă
comunică transportatorului și autorităților competente ale
statelor membre în care transportatorul intenționa să transporte
materiale radioactive informații în legătură cu măsura de
impunere aplicată și o declarație privind motivele
aplicării acestei măsuri. Dacă transportatorul nu se
conformează măsurii de impunere aplicate în conformitate cu alineatul
(1), autoritatea competentă a statului membru în care transportatorul
și-a stabilit sediul social sau, dacă transportatorul este stabilit
într-o țară terță, autoritatea competentă a statului
membru prin care transportatorul intenționa să intre pentru prima
dată pe teritoriul Comunității revocă înregistrarea. 
(3)              
Autoritatea competentă comunică
transportatorului și celorlalte autorități competente în
cauză revocarea însoțită de o declarație privind motivele.
Articolul 8
Autoritățile competente și punctul național de contact
(1)              
Statele membre desemnează o autoritate competentă
și un punct național de contact pentru transportul de materiale
radioactive.
(2)              
Statele membre transmit Comisiei, în termen de cel
mult o lună de la intrarea în vigoare a prezentului regulament, numele,
adresa (adresele) și toate informațiile necesare pentru o comunicare
rapidă cu autoritățile competente și cu punctul
național de contact pentru transportul de materiale radioactive, precum
și orice modificare ulterioară a acestor date. 
(3)              
Comisia comunică informațiile respective
și orice modificări ale acestora tuturor autorităților
competente din Comunitate, prin ESCReg. 
Articolul 9
Cooperarea dintre autoritățile competente
Autoritățile competente ale statelor
membre cooperează în vederea armonizării cerințelor lor de
eliberare a unei înregistrări și pentru a asigura aplicarea și
impunerea armonizată a prezentului regulament.
În cazul în care într-un stat membru
există mai multe autorități competente, acestea mențin
legătura și cooperează strâns pe baza unor acorduri juridice sau
formale care stabilesc responsabilitățile fiecărei
autorități. Autoritățile competente respective
comunică și își furnizează informații reciproc, precum
și punctului național de contact și altor organizații
guvernamentale sau neguvernamentale care au responsabilități conexe.
Articolul 10
Grupul de experți
Comisia instituie un grup de experți prin
decizie a Comisiei, pe baza articolului 135 din Tratatul Euratom.
Grupul consiliază și asistă
Comisia în îndeplinirea sarcinilor sale prevăzute de prezentul regulament.
Grupul este format din experți
numiți de statele membre și experți numiți de Comisie
și este prezidat de un reprezentant al Comisiei.
Articolul 11
Intrare în vigoare
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Se aplică după șase luni de la
intrarea în vigoare.
Prezentul regulament este obligatoriu în toate
elementele sale și se aplică direct în toate statele membre.
Adoptat la Bruxelles, […]
                                                                       Pentru
Consiliu
                                                                       Preşedintele
                                                                       […]
ANEXA I 
FORMULAR DE CERERE DE ÎNREGISTRARE COMUNITARĂ A TRANSPORTATORULUI
VĂ RUGĂM SĂ TRANSMITEȚI
ACEASTĂ CERERE UTILIZÂND NUMAI SITE‑UL WEB AL SISTEMULUI ELECTRONIC
SECURIZAT DE ÎNREGISTRARE A TRANSPORTATORILOR (ESCReg) AL COMISIEI EUROPENE
ÎN CAZUL ÎN CARE SE SOLICITĂ MODIFICAREA
INFORMAȚIILOR CONȚINUTE ÎN PARTEA A, ESTE NECESARĂ O NOUĂ
ÎNREGISTRARE
Informațiile furnizate în prezentul
formular de cerere vor fi prelucrate de către Comisia Europeană în
conformitate cu Regulamentul (Euratom) nr. xxxxx.
⁭         CERTIFICAT DE ÎNREGISTRARE NOU

⁭         MODIFICAREA UNEI
ÎNREGISTRĂRI EXISTENTE
⁭         REÎNNOIREA UNEI
ÎNREGISTRĂRI EXISTENTE
Numărul certificatului de înregistrare: 
Vă rugăm să precizați
motivele pentru care se solicită modificarea unei înregistrări
existente.
1. IDENTIFICAREA SOLICITANTULUI:
 PARTEA A || PARTEA B 
 DENUMIREA ÎNTREPRINDERII: ADRESA COMPLETĂ: NUMĂRUL DE ÎNREGISTRARE NAȚIONALĂ:   || 1. Numele, funcția, adresa completă, numărul de telefon și adresa de e‑mail a reprezentantului organizației transportatorului (persoana împuternicită să angajeze organizația transportatorului): 2. Numele, funcția, adresa completă, numărul de telefon și adresa de e‑mail a persoanei de contact cu autoritățile pentru probleme tehnice/administrative (care este responsabilă pentru conformitatea cu reglementările în vigoare a activităților desfășurate de transportator): 3. Numele, funcția și adresa completă a consilierului de securitate (numai pentru modurile de transport interior și numai dacă este vorba de o altă persoană decât cele menționate la punctele 1 sau 2): 4. Numele, funcția și adresa completă a responsabilului cu implementarea Programului de radioprotecție, dacă este vorba de o altă persoană decât cele menționate la punctele 1, 2 sau 3 
2. TIPUL TRANSPORTULUI:
 PARTEA A || PARTEA B 
 ⁭       RUTIER ⁭       FEROVIAR ⁭       PE CĂILE NAVIGABILE INTERIOARE ⁭ || 1 Personalul implicat în transport și instruit în acest scop (informații) ⁭       1 - 5     ⁭       5 - 10   ⁭       10 - 20 ⁭       >20 2 Sectorul activității de transport: descriere generală a tipului activităților de transport care urmează să fie întreprinse (informații) ⁭ utilizare medicală    ⁭ utilizare industrială, utilizare în încercări nedistructive, cercetare         ⁭ utilizare în ciclul combustibilului nuclear           ⁭ deșeuri      ⁪ mărfuri periculoase - materiale radioactive cu risc înalt   
3. ACOPERIRE GEOGRAFICĂ
Vă rugăm să bifați în lista de
mai jos statele membre în care este prevăzut să se
desfășoare transportul de materiale radioactive și să
selectați tipul de activitate
 Dacă activitățile se desfășoară și în alte state membre decât statul membru în care este depusă cererea de înregistrare, precizați mai multe detalii specifice pentru fiecare țară, și anume numai tranzit, sau locuri de încărcare/descărcare principale din țara respectivă, frecvență: 
 PARTEA A || PARTEA B 
 ⁭Austria ⁭Belgia ⁭Bulgaria ⁭Cipru ⁭ Republica Cehă ⁭ Danemarca ⁭Estonia ⁭Finlanda ⁭Franța ⁭Germania ⁭Grecia ⁭ Ungaria ⁭Irlanda ⁭Italia ⁭ Letonia ⁭Lituania ⁭Luxemburg ⁭Malta ⁭ Țările de Jos ⁭ Polonia ⁭Portugalia ⁭România ⁭Slovacia ⁭Slovenia ⁭ Spania ⁭ Suedia ⁭ Regatul Unit || ⁭ tranzit ⁭ descărcare ⁭ încărcare locuri de încărcare principale: locuri de descărcare principale: frecvență: ⁭ zilnic ⁭ săptămânal ⁭ lunar ⁭ mai puțin frecvent 
4. TIPUL EXPEDIERILOR
Înregistrarea este solicitată pentru:
 PARTEA A TIPUL COLETULUI – Clasificare conform TS-R-1 || PARTEA B: Număr estimat de colete/an 
 ONU 2908 MATERIALE RADIOACTIVE, COLET EXCEPTAT — AMBALAJ GOL ONU 2909 MATERIALE RADIOACTIVE, COLET EXCEPTAT — ARTICOLE FABRICATE DIN URANIU NATURAL sau URANIU SĂRĂCIT sau TORIU NATURAL ONU 2910 MATERIALE RADIOACTIVE, COLET EXCEPTAT — CANTITATE LIMITATĂ DE MATERIAL ONU 2911 MATERIALE RADIOACTIVE, COLET EXCEPTAT — INSTRUMENTE sau ARTICOLE ONU 2912 MATERIALE RADIOACTIVE, ACTIVITATE SPECIFICĂ JOASĂ (ASJ‑I), nefisile sau fisile exceptate ONU 2913 MATERIALE RADIOACTIVE, OBIECTE CONTAMINATE LA SUPRAFAȚĂ (OCS-I sau OCS-II), nefisile sau fisile exceptate ONU 2915 MATERIALE RADIOACTIVE, COLET TIP A, altele decât sub formă specială, nefisile sau fisile exceptate ONU 2916 MATERIALE RADIOACTIVE, COLET TIP B(U), nefisile sau fisile exceptate ONU 2917 MATERIALE RADIOACTIVE, COLET TIP B(M), nefisile sau fisile exceptate ONU 2919 MATERIALE RADIOACTIVE, TRANSPORTATE SUB ACORD SPECIAL, nefisile sau fisile exceptate ONU 2977 MATERIALE RADIOACTIVE, HEXAFLORURĂ DE URANIU, FISILE ONU 2978, MATERIALE RADIOACTIVE, HEXAFLORURĂ DE URANIU, nefisile sau fisile exceptate ONU 3321 MATERIALE RADIOACTIVE, ACTIVITATE SPECIFICĂ JOASĂ (ASJ‑II), nefisile sau fisile exceptate ONU 3322 MATERIALE RADIOACTIVE, ACTIVITATE SPECIFICĂ JOASĂ (ASJ‑III), nefisile sau fisile exceptate ONU 3323, MATERIALE RADIOACTIVE, COLET TIP C, nefisile sau fisile exceptate ONU 3324 MATERIALE RADIOACTIVE, ACTIVITATE SPECIFICĂ JOASĂ (ASJ-II), FISILE ONU 3325 MATERIALE RADIOACTIVE, ACTIVITATE SPECIFICĂ JOASĂ (ASJ-III), FISILE ONU 3326 MATERIALE RADIOACTIVE, OBIECTE CONTAMINATE LA SUPRAFAȚĂ (OCS‑I sau OCS-II), FISILE ONU 3327 MATERIALE RADIOACTIVE, COLET TIP A, FISILE, altele decât sub formă specială ONU 3328 MATERIALE RADIOACTIVE, COLET TIP B(U), FISILE ONU 3329 MATERIALE RADIOACTIVE, COLET TIP B(M), FISILE ONU 3330 MATERIALE RADIOACTIVE, COLET TIP C, FISILE ONU 3331 MATERIALE RADIOACTIVE, TRANSPORTATE SUB ACORD SPECIAL, FISILE ONU 3332 MATERIALE RADIOACTIVE, COLET TIP A, SUB FORMĂ SPECIALĂ, nefisile sau fisile exceptate ONU 3333, MATERIALE RADIOACTIVE, COLET TIP A, SUB FORMĂ SPECIALĂ, FISILE   ||   
5. PROGRAMUL DE RADIOPROTECȚIE (PRP)
 PARTEA A: ⁭ Bifând această căsuță: declar că întreprinderea are un PRP care este complet implementat și aplicat cu strictețe       || PARTEA B: Referința și data documentului care descrie PRP   Încărcare PRP   
6. PROGRAMUL DE ASIGURARE A CALITĂȚII
(PAC)
PAC trebuie să fie disponibil pentru
inspecție de către autoritatea competentă (în conformitate cu
articolul 1.7.3 din ADR)
 PARTEA A: ⁭ Bifând această căsuță: declar că întreprinderea are un PAC care este complet implementat și aplicat cu strictețe || PARTEA B: Referința și data documentului ⁭ ISO 9002 
7.
Declarație
⁭ Subsemnatul, transportator, certific prin
prezenta că respect toate reglementările internaționale,
comunitare și naționale pertinente, referitoare la transportul
materialelor radioactive.
⁭ Subsemnatul, transportator, certific prin
prezenta că informațiile conținute în acest formular sunt
corecte.
Data ………..            Numele ………..……..           Semnătura………        
ANEXA II 
CERTIFICAT ELECTRONIC DE ÎNREGISTRARE A TRANSPORTATORULUI PENTRU TRANSPORTUL DE
MATERIALE RADIOACTIVE 
NOTĂ: 
O COPIE A ACESTUI CERTIFICAT DE ÎNREGISTRARE
TREBUIE SĂ ÎNSOȚEASCĂ FIECARE TRANSPORT CARE INTRĂ ÎN
DOMENIUL DE APLICARE A PREZENTULUI REGULAMENT.
Prezentul certificat de înregistrare se
eliberează în conformitate cu Regulamentul (Euratom) nr. xxxxx al
Consiliului.
Prezentul certificat nu exonerează
transportatorul de respectarea celorlalte reglementări privind transportul
aplicabile. 
1) NUMĂRUL DE REFERINȚĂ AL
ÎNREGISTRĂRII: BE/ xxxx / zz-ll-aaaa
2) DENUMIREA AUTORITĂȚII/ȚARA:
3) DENUMIREA ȘI ADRESA ÎNTREPRINDERII 
4) MODUL DE TRANSPORT:
⁭       RUTIER
⁭       FEROVIAR
⁭       PE CĂILE NAVIGABILE INTERIOARE
7) STATELE MEMBRE în care certificatul este
aplicabil
8) TIPUL COLETULUI – NUMĂRUL ONU (a se
vedea anexa 1 – același format)
9) DATA 
SEMNĂTURA ELECTRONICĂ 
PERIOADA DE VALABILITATE:: DATA + 5 ani
FIŞĂ FINANCIARĂ
LEGISLATIVĂ PENTRU PROPUNERI CU IMPACT BUGETAR LIMITAT EXCLUSIV LA
VENITURI
1.           DENUMIREA PROPUNERII:
Regulament al Consiliului de instituire a unui
sistem comunitar de înregistrare a transportatorilor de materiale radioactive
2.           LINII BUGETARE:
Capitolul și articolul: 320102110005 - (E) –
Dezvoltarea sistemului informatic
Suma înscrisă în buget pentru exercițiul
financiar în cauză: EUR 350 000
3.           IMPACTUL FINANCIAR 
¨      Propunerea nu are impact financiar
¨      Propunerea nu are impact financiar asupra cheltuielilor, dar are
impact financiar asupra veniturilor – efectul este următorul:
(milioane EUR, cu o zecimală)
   ||   || 
 Linia bugetară || Venituri || Perioadă de 12 luni, începând cu zz/ll/aaaa || [An n] 
 Articolul 4 ||   ||   || 0,35 
 Situația după acțiune 
   || [n+1] || [n+2] || [n+3] || [n+4] || [n+5] 
 Articolul 4   || 0,05 || 0,05 || 0,05 || 0,05 || 0,05 
4.           MĂSURI
DE PREVENIRE A FRAUDELOR
5.           ALTE OBSERVAȚII
[1]               JO C , ,
p. .
[2]               JO C , ,
p. .
[3]               JO L 159,
29.6.1996, p. 1.
[4]               JO L 373,
31.12.1991, p. 4.
[5]               JO L 208,
5. 8.2002, p. 10.
[6]               JO L 260,
30. 9.2008, p. 13.
[7]               JO L 281,
23. 11.1995, p. 31.